LABORATORI D'SPRITES SPRITES EN ACCIÓ
Ara que ja sabeu com va el Laboratori d'Sprites,
voldreu fer que el vostre programa reaccioni quan algú hi jugui.
Per fer-ho, utilitzareu esdeveniments.
Els blocs com "quan cliqui" o "mentre toqui"
són blocs d'esdeveniment.
El codi connectat a un bloc d'esdeveniment,
s'executa quan es detecta un determinat input,
com un clic o un toc.
Per exemple, si afegiu aquest bloc "canvia la mida"
a l'esdeveniment "quan cliqui l'àlien 1",
canviarà de mida quan cliqueu l'àlien.
Fixeu-vos que els blocs d'esdeveniment no s'enganxen al programa principal,
sinó que creen programets pel seu compte.
Recordeu que fins i tot si l'esdeveniment només passa un cop,
els comportaments seguiran fins que els digueu que parin.
Podeu usar un bloc de parar,
si no voleu que diversos esdeveniments combinin comportaments.
Amb esdeveniments, podeu crear programes imaginatius
i mons interactius.
Proveu-ho!